
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 137
                                                              din 31 august 2017
       privind  modificarea unui contract de închiriere

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 21.833/11.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererea formulată de domnul Țițeiu Nicolae, în calitate de administrator al S.C. CARPATHEEA IMPEX S.R.L., cerere înregistrată la Municipiul Sighişoara sub nr. 21.391/08.08.2017, cu referire la modificarea duratei contractului de închiriere nr. 114/2004, aşa cum a fost modificat şi completat prin actele adiţionale nr. 1 - 8, având ca obiect spațiul cu altă destinație decât locuință, situat în Municipiul Sighişoara, str. Octavian Goga, nr. 11, în suprafaţă de 133,00 mp., având destinaţia de cofetărie, în sensul prelungirii duratei contractului de închiriere pentru încă 5 (cinci) ani;
Ținând cont de adresa înaintată de S.C. SVS REAL CONSULT S.R.L. către S.C. CARPATHEEA IMPEX S.R.L., din care rezultă că, pentru analizarea și aprobarea cererii de finanțare prin proiectul de investiții cu fonduri europene, se impune ca durata contractului de închiriere aferent locului de implementare a proiectului pentru activitatea desfășurată, să fie valabil pe o perioadă de 5 (cinci) ani;
Având în vedere că durata contractului de închiriere expiră la data de 30.06.2019 și că este prevăzută posibilitatea de prelungire a contractului;
Având în vedere că, în urma modificării contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;
Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere că, prin modificarea contractului de închiriere se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 21.831/11.08.2017, prin care se propune modificarea unui contract de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                        H O T Ă R Ă Ş T E:
Art. 1.  (1) Se aprobă, începând cu data de 01.09.2017, modificarea contractului de închiriere nr. 114/2004, aşa cum a fost modificat şi completat prin actele adiţionale nr. 1 - 8, având ca obiect spațiul cu altă destinație decât locuință, situat în Municipiul Sighişoara, str. Octavian Goga,  nr. 11, în suprafaţă de 133,00 mp., având destinaţia de cofetărie, în sensul prelungirii duratei contractului de închiriere, cu o perioadă de 5 (cinci) ani, cu începere de la data de 01.09.2017 până la data de 31.08.2022.

(2) Chiria, stabilită în conformitate cu anexa 1, poziția 10, lit. b) din Hotărârea Consiliului Local Sighișoara nr. 21/30.01.2014 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului, va fi de 1862,00 lei/lună, respectiv de 14 lei/mp./lună și se va indexa cu indicele de inflație semestrial.

(3) Modificarea contractului de închiriere, potrivit prevederilor art. 1 și art. 2 din prezenta, se va face prin act adiţional.


(4) Restul clauzelor contractuale din contractul de închiriere nr. 114/2004, aşa cum a fost modificat şi completat prin actele adiţionale nr. 1 - 8, îşi menţin valabilitatea între Municipiul Sighişoara şi S.C. CARPATHEEA IMPEX S.R.L.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 3. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. S.C. CARPATHEEA IMPEX S.R.L.

11 ex. 

B.A.

